S-6696/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 13. október 2020, á hendur P-kk-þgf H-kk-þgf S-kk-þgf, kt. [...], [...], [...], fyrir eftirtalin umferðarlagabrot, með því að hafa:

1. Laugardaginn 21. mars 2020 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana og fíkniefna (í blóði mældist vínandamagn 1,67 ‰, kókaín 80 ng/ml og tetrahýdrókannabínól 0,7 ng/ml) norður Hafnarfjarðarveg í Garðabæ, til móts við Aratún, þar sem lögregla stöðvaði aksturinn.

M: 007202014648

2. Mánudaginn 30. mars 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist kókaín 80 ng/ml og tetrahýdrókannabínól 4,9 ng/ml) suður Skógarlind í Kópavogi, við verslun Krónunnar, þar sem lögregla stöðvaði aksturinn.

M: 007202016570

Teljast brot í báðum liðum varða við 1., sbr. 2. mgr. 50. gr. og 1. mgr. 58. gr. og brot í lið 1 einnig við 1., sbr. 3. mgr. 49. gr., allt sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 8. október 2020, hefur ákærði fjórum sinnum gengist undir sátt og tvisvar hlotið dóm vegna umferðarlagabrota Tvö brotanna voru framin áður en hann var orðinn 18 ára gamall og hafa því ekki ítrekunaráhrif. Ákærði gekkst undir sátt 25. nóvember 2014 vegna aksturs undir áhrifum ávana og fíkniefna en með henni var ákærða gerður hegningarauki við tvær sáttir sem hann hafði gengist undir 24. september sama ár, vegna brota sem hann framdi áður en hann varð átján ára.

Ákærði gekkst á ný undir sektargreiðslu með sátt 27. október 2015 vegna aksturs sviptur ökurétti og undir áhrifum ávana og fíkniefna. Þá var ákærði dæmdur í 45 daga fangelsi með dómi 6. nóvember 2019 fyrir að hafa ekið bifreið undir áhrifum slævandi lyfja og ávana og fíkniefna. Með dómi 14. maí 2020 var ákærða gerður hegningarauki við framangreindan dóm vegna umferðarlagabrota drýgðum 17. maí 2019, 7. og 13. júní 2019 og 11. júlí 2019.

Brot þau sem ákærði er nú sakfelldur fyrir voru drýgð eftir uppsögu dómsins frá 6. nóvember 2019 en fyrir uppsögu dómsins frá 14. maí 2015. Honum verður því gerður hegningarauki nú við síðastgreinda dóminn sem samsvarar þyngingu hegningarinnar sem kynni að hafa orðið ef dæmt hefði verið um öl brotin í því máli, sbr. 78. gr. almennra hegningarlaga. Samkvæmt framangreindu hefur ákærði með brotum sínum gerst sekur um akstur undir áhrifum ávana og fíkniefna í fjórða sinn innan ítrekunartíma í skilningi 71. gr. almennra hegningarlaga nr. 19/1940 og í annað sinn sviptur ökuréttindum.

Með hliðsjón af framangreindu, sakarefni þessa máls, játningar ákærða og þess er fram kom í máli ákærða að ákærði iðrist mjög að hafa drýgt framangreind brot, hann hafi snúið til betri vegar í lífinu, sé hættur vímuefnaneyslu, stundi vinnu og hafi nýlega eignast barn, og með vísan til ákvæðis 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 90 daga.

Með vísan til lagaákvæða í ákæru er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, G-kk-ef N-kk-ef G-kk-ef lögmanns, 137.640 krónur, að meðtöldum virðisaukaskatti, og 299.808 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, P-kk-nf H-kk-nf S-kk-nf, sæti fangelsi í 90 daga.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, G-kk-ef N-kk-ef G-kk-ef lögmanns, 137.640 krónur og 299.808 krónur í annan sakarkostnað.

S-kvk-nf D-kvk-nf J-kvk-nf

Ákærði greiði málsvarnarþóknun skipaðs verjanda síns, G-kk-ef N-kk-ef G-kk-ef lögmanns, 137.640 krónur, að meðtöldum virðisaukaskatti, og 299.808 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

Ákærði, P-kk-nf H-kk-nf S-kk-nf, sæti fangelsi í 90 daga.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, G-kk-ef N-kk-ef G-kk-ef lögmanns, 137.640 krónur og 299.808 krónur í annan sakarkostnað.

S-kvk-nf D-kvk-nf J-kvk-nf